mor og Ham lever en idyllisk tilværelse i deres lille isolerede paradis. Hun har fuldstændig givet sig hen til rollen som muse for hans digterkunst, elsker alt, hvad han skriver, og lader alt i deres liv dreje sig om hans arbejde. Men en dag banker fremmede på døren; en mand og en kvinde, snart efter deres to voksne sønner, træder ind i mors og Hams liv, og pludselig ser mor sin tilværelse styrte i grus og må revurdere alt, hun ved om kærlighed, hengivenhed og opofrelse. Darren Aronofsky har samlet Jennifer Lawrence, Javier Bardem, Ed Harris og Michelle Pfeiffer i et hus, der først virker smukt og trygt, men som skifter karakter, som handlingen skrider frem. ” mother!” er på én gang et kammerspil og en gyser og en allegori. Kilde: UIP Alice er slået tilbage til start. Hun er separeret fra sin mand i New York og flyttet ind i sin fars gamle hus i Los Angeles med sine to døtre. Og så er det i øvrigt hendes 40 års fødselsdag. Hendes veninder forsøger at muntre hende op med en bytur (og navnene på en masse passende fraskilte mænd), men i stedet for møder hun den charmerende unge Harry i baren. Harry og hans venner Teddy og George er håbefulde filmskabere uden en øre på lommen… så pludselig har Alice fået en ny udvidet familie. De tre unge mænd viser sig at have en fantastisk positiv indflydelse på Alices døtre. Og Harry bliver ved med at være utrolig charmerende. Men hvad sker der, når børnenes far pludselig står på dørtærsklen og ønsker at gøre det hele godt igen? Den debuterende instruktør og manuskriptforfatter Hallie Myers-Shyer dykker med den romantiske komedie” Kærligheden flytter ind” lige ned midt i vor tids skilsmissekultur, hvor unge mødre (og fædre) pludselig skal til at skabe nye familierelationer midt i 40’ erne. Som den skønne Alice, der har både hjerterum og husrum, ses Reese Witherspoon, mens Pico Alexander spiller den unge Harry og Michael Sheen eksmanden Austin. Hollywood-legenden Candice Bergen giver den som Alices skarpsynede og skarptungede mor. Kilde: UIP Tredive år efter den første Blade Runner film, står Ryan Gosling klar i rollen som LAPD politiassistent K til at opklare en dybtbegravet hemmelighed med potentiale til at efterlade samfundet i totalt opløst kaos. Ks opdagelse fører ham frem til beslutningen om at finde Rick Deckard (Harrison Ford), til trods for at han har været savnet de sidste 30 år. –Med Denis Villeneuves som instruktør, Ridley Scott som executive producer og bl. a. Robin Wright (House of Cards) og Jared Leto (Suicide Squad) i nogen af filmens øvrige roller er der lagt an til en af efterårets helt store, fantastiske filmoplevelse. -Vi venter i spænding, vi venter på "Blade Runner 2049"! Kilde: UIP Da den onde Stormkonge og hans håndlangere truer med at stjæle al magien i Ponyville, må de seks ponyer Twilight Sparkle, Applejack, Rainbow Dash, Pinkie Pie, Fluttershy og Rarity kaste sig ud på et fantastisk eventyr for at redde deres hjem. Et eventyr, der byder på masser af nye venner, men også udfordringer, som kun mod, magi og venskab kan løse. My Little Pony Filmen bringer for første gang ponyerne "Mane 6" til live på det store lærred i en skøn familiefilm om det magiske i venskab. Kilde: Nordisk Film Michael Fassbender (“ X-Men”-serien), Rebecca Ferguson (“ Mission: Impossible—Rogue Nation)”, Charlotte Gainsbourg (“ Independence Day: Resurgence”) and J. K. Simmons har hovedrollerne i“ Snemanden”, baseret på Jo Nesbøs skrækindjagende bestseller og instrueret af Tomas Alfredson (“ Lad den rette komme ind”,“ Dame, Konge, Es, Spion”). Den første sne er faldet og Harry Hole, vicekommissær ved drabsafdelingen, efterforsker en sag om en forsvunden kvinde, hvilket får ham til at frygte, at en seriemorder er aktiv igen Med hjælp fra en begavet politiaspirant begynder han at forbinde en række gamle, uopklarede sager med den nye i forsøget på kommer moderen i forkøbet, inden sneen falder igen. “ Snemanden” er produceret af Working Titles Tim Bevan og Eric Fellner (“ Teorien om alting”“ Les Misérables”) og Robyn Slovo (“ Dame, Konge, Es, Spion”) og Piodor Gustafsson (” Mænd som hader kvinder”). “ Snemanden” er en Working Title Films produktion i samarbejde med Another Park Film—executive producere er Nesbø, Niclas Salomonsson, Martin Scorsese, Alfredson, Liza Chasin og Amelia Granger. “ Snemanden” er udelukkende optaget on location i Norge i Oslo og Bergen og området omkring Rjukan. Kilde: UIP En ydmyg restaurantsejer, der har lagt sin barske fortid bag sig, beslutter sig for at søge retfærdighed, efter hans eneste datter er myrdet i et terrorangreb. En katten-efter-musen jagt starter, da han opdager, at en politiker i den irske regering sidder med en vigtig brik for at finde dem, der stod bag. Action thriller med Jackie Chan og Pierce Brosnan. Instruktion Martin Campbell (” Casino Royale”) Kilde: Filmcompagniet Efter at en række hidtil usete naturkatastrofer truede planeten, samledes verdens ledere om, at skabe et avanceret netværk af satellitter til, at styre det globale klima og holde alle sikre. Men nu er noget gået galt-systemet som er bygget til at beskytte Jorden, begynder i stedet for at angribe, og det er en kamp mod tiden for at afdække den virkelige trussel, før en verdensomspændende geostorm udsletter alt... og alle! Kilde: Filmcompagniet Baseret på Jeanette Walls bedst-sælgende selvbiografi om hendes opvækst og den særlige kærlighed, loyalitet og styrke, der var i hendes familie på trods af svigt og druk. Jeanette (Brie Larson) har skabt et fantastisk liv for sig selv som skribent i New York med lejlighed på Park Avenue, men da hun en dag konfronteres med sin mor, flyder minderne frem om en opvækst i en nomadefamilie domineret af fantastforældre, der ikke ville følge samfundets regler og endte med at svigte børnene undervejs. Faderen (Harrelson) var, når han var ædru, karismatisk og intelligent og lærte børnene at livet skal opleves, mens morderen (Naomi Watts) var kunstner og forfatter og hellere ville male end at tage et job eller forberede et måltid til sine 4 børn. På evig flugt fra gæld og FBI og på jagt efter et bedre liv lærte børnene at være opstillingsparate, stole på hinanden og sammen finde styrken til at flytte hjemmefra, så snart de kunne. Kilde: Nordisk Film Velkommen til junglen og den helt nye eventyrfilm” Jumanji”! For nu bliver der vendt rundt på det hele, da fire teenagers suges ind i Jumanjis verden. Fire high school elever finder et gammelt konsol til videospil, og snart er de i gang med at spille et ganske særligt spil, som fører dem direkte ind i Jumanjis jungle. –Ellers vil de for evig tid blive hængende i spillets verden. Jake Kasdan (Bad Teacher, Sex Tape) har instrueret denne herlige familiefilm, som er baseret på Chris Van Allsburgs bestseller. Kilde: UIP